S-424/2010

Mál þetta, sem dómtekið var 6. júlí sl., er höfðað með ákæru útgefinni af lögreglustjóranum á höfuðborgarsvæðinu 25. maí 2010 á hendur S-kvk-þgf S. B-kvk-þgf, kt. (…), óstaðsettri í hús, Reykjavík fyrir eftirtalin brot framin á árunum 2008-2010:

I.

Þjófnaði með því að hafa:

1. Fimmtudaginn 24. júlí 2008, í verslun Skífunnar, Kringlunni, Reykjavík, stolið þremur geisladiskum, samtals að verðmæti kr. 5.297.

2. Fimmtudaginn 24. júlí 2008, í verslun Lyf og Heilsu, Kringlunni, Reykjavík, stolið snyrtivörum, samtals að verðmæti kr. 5.961.

3. Mánudaginn 28. september 2009, í verslun Hagkaupa, Litlatúni 3, Garðabæ, stolið 5 dokkum af lopagarni, samtals að verðmæti kr. 5.495.

4. Mánudaginn 19. október 2009, í félagi við (…), framan við Flugumýri 28, Mosfellsbæ, stolið grænni jeppakerru, að óþekktu verðmæti.

5. Sunnudaginn 25. október 2009, í verslun Hagkaupa, Holtagörðum, Reykjavík, stolið tveimur brjóstahöldurum, samtals að verðmæti kr. 6.398.

6. Laugardaginn 3. apríl 2010, í verslun Hagkaupa, Skeifunni, Reykjavík, stolið fatnaði og matvöru, samtals að verðmæti kr. 20.392.

Teljast brot þessi varða við 244. gr. almennra hegningarlaga nr. 19/1940.

II.

Umferðarlagabrot með því að hafa:

1. Mánudaginn 19. október 2009, ekið bifreiðinni (…) svipt ökurétti frá Hringbraut 121 og út á Norðurgarð, Reykjavík.

Telst brot þetta varða við 1. mgr. 48. gr. laga sbr. 1. mgr. 100. gr. umferðarlaga nr. 50/1987.

Þess er krafist að ákærða verði dæmd til refsingar og til greiðslu alls sakarkostnaðar.

Þá gerir Ó-kk-nf K-kk-nf, kt. (…), fyrir hönd Lyf og Heilsu, kt. (…), vegna ákæruliðar 2, kröfu um að ákærðu verði gert að greiða skaðabætur að fjárhæð kr. 5.961, auk vaxta samkvæmt 8. gr. laga um vexti og verðtryggingu nr. 38/2001, frá tjónsdegi, en síðan dráttarvaxta samkvæmt 1. mgr. 6. gr. sbr. 9. gr. sömu laga að liðnum mánuði frá birtingu kröfunnar til greiðsludags.

Þá gerir S-kk-nf G-kk-nf, kt. (…), fyrir hönd Hagkaupa, kt. (…), vegna ákæruliðar 3, kröfu um að ákærðu verði gert að greiða skaðabætur að fjárhæð kr. 5.495, auk vaxta samkvæmt 8. gr. laga um vexti og verðtryggingu nr. 38/2001, frá tjónsdegi, en síðan dráttarvaxta samkvæmt 1. mgr. 6. gr. sbr. 9. gr. sömu laga að liðnum mánuði frá birtingu kröfunnar til greiðsludags.

Þar sem ekki var löglega mætt fyrir hönd bótakrefjenda við þingfestingu málsins hinn 24. júní sl. voru kröfur þeirra felldar niður með vísan til ákv. 2. mgr. 174. gr. laga nr. 88/2008.

Í þinghaldi hinn 6. júlí 2010 féll sækjandi frá lið I.4 í ákæru.

Verjandi ákærðu krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 1. mgr. 164. gr. laga um meðferð sakamála nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að hún er sek um þá háttsemi sem henni er gefin að sök og eru brotin rétt heimfærð til refsiákvæða í ákæru.

Samkvæmt fyrirliggjandi sakavottorði gekkst ákærða, með lögreglustjórasátt 23. apríl 2007, undir að greiða sekt vegna hraðaksturs. Hinn 23. maí sama ár gekkst hún undir að greiða 160.000 króna sekt og sæta sviptingu ökuréttar í 18 mánuði vegna ölvunaraksturs. Hinn 24. september sama ár gekkst hún undir að greiða 170.000 króna sekt fyrir að aka of hratt og svipt ökurétti. Með viðurlagaákvörðun 22. júní 2009 gekkst ákærða undir að greiða 500.000 krónur í sekt og sæta sviptingu ökuréttar í 3 ár og 6 mánuði fyrir ýmis umferðarlagabrot, þar á meðal ölvunarakstur og sviptingarakstur, auk brots gegn lögreglulögum og þjófnaðar. Loks var ákærðu, með dómi hinn 20. apríl 2010, gert að sæta fangelsi í 30 daga fyrir sviptingarakstur. Brot þau sem ákærða hefur nú verið sakfelld fyrir voru öll framin fyrir uppkvaðningu framangreinds dóms og brotin skv. ákæruliðum I.1 og I.2 voru og framin áður en ákærða gekkst undir viðurlagaákvörðunina hinn 22. júní 2009. Verður refsing ákærðu að þessu leyti ákveðin sem hegningarauki við þessar refsiákvarðanir, sbr. 78. gr. almennra hegningarlaga. Með hliðsjón af þessu, greiðri játningu ákærðu og einnig með vísan til 77. gr. almennra hegningarlaga, þykir refsing hennar hæfilega ákveðin fangelsi í 60 daga.

Ákærða greiði þóknun skipaðs verjanda síns, S-kk-ef K-kk-ef K-kk-ef hdl., 48.819 krónur, að meðtöldum virðisaukaskatti.

Á-kk-nf M-kk-nf héraðsdómari kveður upp dóm þennan.

D ó m s o r ð :

Ákærða, S-kvk-nf S. B-kvk-nf, sæti fangelsi í 60 daga.

Ákærða greiði 48.819 krónur í þóknun til skipaðs verjanda síns, S-kk-ef K-kk-ef K-kk-ef hdl.

Á-kk-nf M-kk-nf